urjit
ప్రజాపద్దుల కమిటీ ముందుకు ఆర్‌బిఐ గవర్నర్‌!
న్యూఢిల్లీ, జనవరి 20: భారత్‌లో నగదు సంక్షోభం పరిస్థితులు సత్వరమే సద్దు మణుగుతాయని సాధారణ స్థితికి చేరుకుంటుందని రిజర్వుబ్యాంకు గవర్నర్‌ ఉర్జిత్‌పటేల్‌ పబ్లిక్‌ అకౌంట్స్‌ కమిటీకి నివేదించారు. పెద్దనోట్ల రద్దు, తదనం తర పరిణామాలు, కొత్తనోట్లు వంటి మొత్తం అంశాలను ప్రజాపద్దుల కమిటీకి ఆయన నివేదించారు.కాంగ్రెస్‌ ఎంపి కెవిథామస్‌ పిఎసికి ఛైర్మన్‌గా వ్యవహరి స్తున్నారు. ఆర్థికశాఖ స్థాయీ సంఘానికి కాంగ్రెస్‌ నేత వీరప్ప మొయిలీ అధిపతిగా ఉన్నారు. అంతకుముందే ఈ వారం లో పార్లమెంటరీ ఆర్థికశాఖ స్థాయీసంఘానికి పటేల్‌ నివేదిక ఇస్తూ మొత్తం 9.2 లక్షలకోట్ల కొత్త నోట్ల ను వ్యవస్థలోనికి రప్పించామని చెప్పారు. ప్రధాన మంత్రి మోడీ ప్రవేశపెట్టిన పెద్దనోట్ల చెలామణి రద్దు తర్వాత మొత్తం 86శాతం గరిష్ట విలు వలున్న నోట్లనురద్దు చేసి నల్లధనం, నకిలీ కరెన్సీ, మనీలాండరింగ్‌ కార్యకలాపాలకు అడ్డు కట్ట వేసారని ఆయన వివరించారు. మొత్తం రద్ద యిన పెద్దనోట్ల విలువ 14.6 లక్షల కోట్ల రూపాయ లుగా ఉంది.
ఆర్‌బిఐ దైనందిన కార్యకలాపాల్లో ప్రభుత్వ జోక్యం ఎక్కువైందా అన్న ప్రశ్నలకు ఆర్‌బిఐ గవర్నర్‌ సమాధానం దాటవేసారు. ప్రతిపక్ష సభ్యులు పదేపదే లక్ష్యంగా ఆర్‌బిఐ గవర్నర్‌నుప్రశ్న లతో ఇరుకున పెట్టాలని చూసారు. ఆర్‌బిఐ స్వయంప్రతిపత్తిని ప్రభుత్వానికి తాకట్టుపెట్టినట్లుగా ప్రశ్నించారు. కాంగ్రెస్‌ నేత గులాంనబీ ఆజాద్‌ ఉర్జిత్‌ పటేల్‌ రాజీనామా చేయడమే మంచిదన్న భావనవ్యక్తంచేశారు. కేంద్రప్రభుత్వా నికి రబ్బర్‌ స్టాంపుగా రిజర్వుబ్యాంకు మారిందన్న విమర్శలుచేసారు. అందిన వివరాలను పరిశీలిస్తే పటేల్‌ కొన్నిప్రశ్నలకు సమాధానం ఇవ్వలేదు. బ్యాంకింగ్‌ వ్యవస్థలో సాధారణ స్థితి ఎప్పుడు వస్తుందని, 50రోజుల ప్రత్యేక గడువులో ఎంతమొత్తం రద్దయిననోట్లు జమ అయ్యాయన్న వివరాలను ఆయన ఇవ్వ లేదు.
అయితే మాజీ ప్రధాని రిజర్వుబ్యాంకు మాజీ గవ్నర్‌ మన్మోహన్‌సింగ్‌ ఒక్కరే పటేల్‌ను వెంటేసుకుని వచ్చారు. అర్ధరహితమైన ప్రశ్నలతో వేధించకూడదని హితవుచెప్పారు. ప్రభుత్వం డిజిటల్‌ కరెన్సీ లావాదేవీలను ప్రోత్సహించేందుకు కొత్తకొత్త విధానాలు అనుసరిస్తోందని డిజిటల్‌ వ్యాలెట్ల ను అనుమతించిందన్నారు. పెట్రోలు బిల్లు లు చెల్లింపులు, రోజువారి కొనుగోళ్లకు సైతం డిజిటల్‌ చెల్లింపుల విధానంవైపు రావాలని అవగాహన తరగతులు నిర్వ హిస్తోంది. నగదు జిడిపి నిష్పత్తి ప్రపం చంలోనే అత్యధికంగా 12శాతంగా ఉంద ని, ప్రభుత్వం ఈనిష్పత్తిని ఆరుశాతానికి రానున్న మూడేళ్లలో తీసుకురావాలని చూస్తోం దని ఆర్‌బిఐ గవర్నర్‌ స్థాయీ సంఘానికి నివేదిం చిన సంగతి తెలిసిందే. ఇప్పటికే ఎయిర్‌టెల్‌ పేమెంట్‌ బ్యాంకు, వొడాఫోన్‌, ఐడియా వంటి సంస్థలు మనీవ్యాలెట్లు ప్రారంభిం చాయి. పేటిఎం తనకు 150 మిలియన్ల మంది కస్టమర్లున్నట్లు ప్రకటించిం ది. ఎయిర్‌టెల్‌ అయితే తనకు దేశంలో ఉన్న ప్రస్తుత ఎటిఎంల కంటే ఎక్కు వ టచ్‌పాయింట్లు ఉన్నాయని 2.50 లక్షల వరకూ ఉన్నట్లు వివరించింది. డిజిటల్‌ లావాదేవీలకు తామెంతో ప్రాధాన్యతనిస్తున్నట్లు ప్రకటించింది. =